
ОБЩИНА    ВРАЦА  

гр. Враца  3000, ул. “Стефанаки Савов” № 6, тел. 092/624581,  факс 092/627 085,  e - mail :  obshtinavr @ b - trust . org    


ЗАПОВЕД
№ 731/27.05.2021 г.
С констативен протокол № 1/18.03.2021 г., служители при Община Враца е установено, че част от недвижим имот публична общинска собственост, представляващ помещение  в учебна сграда (сутерен), находяща се в имот с идентификатор 12259.1027.118, актувана с Акт за публична общинска собственост (АПОС) № 2082/11.06.2012 г., с административен адрес: град Враца,           бул. „Втори юни“ № 179, ж.к. „Източна промишлена зона“, бивш Химически техникум, с площ 341.00 кв.м. (170.00 кв.м. – кухня и 171.00 кв.м. – зала за хранене), се държи без правно основание от „КУНОВА 2013“ ЕООД, ЕИК: 202535367, със седалище и адрес на управление: обл. Враца,          общ. Криводол, с. Осен, ул. „Люлин“ № 4, представлявано от Елизабет Владимирова Иванова. Въз основа на протокола, който е залепен на входната врата на описаното помещение и на таблото за обявления в сградата на общинска администрация, в Община Враца е открито административно производство по издаване на административен акт за изземване.
След извършена служебна проверка на относимите към случая документи и досието на имота намирам, че са налице законовите изисквания за изземване по административен ред на общински имот, който се държи без правно основание, поради което на основание чл. 44, ал. 2 от  Закона за местното самоуправление и местната администрация (ЗМСМА), чл. 65, ал. 1 от Закона за общинската собственост (ЗОС), чл. 94а, ал. 1 и ал. 2 от Наредба за реда за придобиване, управление и разпореждане с общинско имущество  

Н А Р Е Ж Д А М:

І. ДА СЕ ИЗЗЕМЕ ОБЩИНСКИ ИМОТ - публична общинска собственост, представляващ помещение в учебна сграда (сутерен), находяща се в имот с идентификатор 12259.1027.118, актувана с АПОС № 2082/11.06.2012 г., с административен адрес: град Враца, бул. „Втори юни“ № 179,       ж.к. „Източна промишлена зона“, бивш Химически техникум, с площ 341.00 кв.м. (170.00 кв.м. – кухня и 171.00 кв.м. – зала за хранене), от „КУНОВА 2013“ ЕООД, ЕИК: 202535367, със седалище и адрес на управление: обл. Враца, общ. Криводол, с. Осен, ул. „Люлин“ № 4, представлявано от Елизабет Владимирова Иванова, поради това, че лицето държи имота без правно основание.
Мотивите ми за това са следните: 
В изпълнение на Решение № 657 по Протокол № 53 от 11.02.2014 г. на Общински съвет – Враца, между Община Враца и МЕДИЦИНСКИ УНИВЕРСИТЕТ – СОФИЯ, с                     БУЛСТАТ: 8313857370125, със седалище и адрес на управление: град София, бул. „Акад. Иван Гешов“ № 15, ПК 1431, е сключен Договор № Д-19/09.04.2014 г. за предоставяне безвъзмездно и безсрочно за управление в полза на университета за нуждите на филиал „Проф. д-р Иван Митев“ – Враца застроен поземлен имот с идентификатор 12259.1027.118 по кадастралната карта и кадастралните регистри на град Враца, съставляващ УПИ VIII, кв. 13 по регулационния план на град Враца, бул. „Втори юни“ № 179, бивш Химически техникум, целият с площ от 19 018.00 кв.м., ведно с построените в него сгради, актуван с АПОС № 2082/11.06.2012 г.
В резултат на проведена тръжна процедура, с Договор № 615/02.06.2017 г. за отдаване под наем на недвижим имот, МЕДИЦИНСКИ УНИВЕРСИТЕТ – СОФИЯ, филиал „Проф. д-р Иван Митев“ – Враца, със седалище в град Враца, ул. „Университетски комплекс“ № 1, корпус 1, ет. 2, с ЕИК: 8313857370125, предоставя под наем на „КУНОВА 2013“ ЕООД, ЕИК: 202535367, със седалище и адрес на управление: обл. Враца, общ. Криводол, с. Осен, ул. „Люлин“ № 4, част от недвижим имот публична общинска собственост, представляващ помещение в учебна сграда (сутерен), находяща се в имот с идентификатор 12259.1027.118, актувана с АПОС № 2082/11.06.2012 г., с административен адрес: град Враца, бул. „Втори юни“ № 179, ж.к. „Източна промишлена зона“, бивш Химически техникум, с площ 341.00 кв.м. (170.00 кв.м. – кухня и 171.00 кв.м. – зала за хранене) срещу заплащане на месечен наем в размер на 1 200.00 лева, за срок от три години. Поради неплащане на наемните вноски и консумативи, договорът е едностранно прекратен, считано от 17.02.2020 г. чрез Нотариална покана изх. № 599/19.02.2020 г., изпратена от МЕДИЦИНСКИ УНИВЕРСИТЕТ – СОФИЯ до „КУНОВА 2013“ ЕООД. Въпреки това, бившият вече наемател не освобождава имота доброволно и от 17.02.2020 г. го държи без правно основание, видно от констативен протокол № 1/18.03.2021 г., съставен от служители на Община Враца.
Въз основа на горната фактическа обстановка се налагат следните правни изводи:
Материалноправната разпоредба на чл. 65, ал. 1 от ЗОС урежда предпоставките за издаване на заповед за изземване на имот-общинска собственост, които следва да бъдат кумулативно дадени, а именно: имотът да е общинска собственост, да се владее или държи без основание, да не се използва по предназначение или необходимостта от него е отпаднала.
В настоящия случай са налице предпоставките за издаване на заповед за изземване - помещението, находящо се в сграда актувана с АПОС № 2082/11.06.2012 г., се държи от „КУНОВА 2013“ ЕООД без правно основание от 17.02.2020 г., когато е прекратен едностранно от МЕДИЦИНСКИ УНИВЕРСИТЕТ – СОФИЯ, срокът на наемното правоотношение между страните.
От тази дата „КУНОВА 2013“ ЕООД държи общинския имот без правно основание, за което свидетелства и констативен протокол № 1/18.03.2021 г., съставен от служители на Община Враца.
ІІ. ОПРЕДЕЛЯМ НАЧИН НА ИЗЗЕМВАНЕТО - уведомяване на заинтересованата страна  по реда на чл. 61 от АПК, описване, отнемане и предаване на недвижимия имот на комисия по т. V от настоящата заповед.

ІІІ. ОПРЕДЕЛЯМ СРОК ЗА ДОБРОВОЛНО ИЗПЪЛНЕНИЕ - до 15.06.2021 г.                                
ІV. ОПРЕДЕЛЯМ ДАТА НА ПРИНУДИТЕЛНО ИЗПЪЛНЕНИЕ на 22.06.2021 г. от 10.00 часа.
V. ВЪЗЛАГАМ ИЗПЪЛНЕНИЕТО НА ЗАПОВЕДТА, както следва:

Назначавам комисия в състав:

Председател: Петя Велкова– директор дирекция ОС при Община Враца;
Членове: 

1. Нели Иванова – гл. експерт УОС в дирекция ОС при Община Враца;

2. Генко Стоянов – гл. юрисконсулт при Община Враца;

3. Елена Димитрова - мл. експерт в дирекция ОС при Община Враца;
Възлагам на комисията следните задачи: в случай, че лицето „КУНОВА 2013“ ЕООД,       ЕИК: 202535367, със седалище и адрес на управление: обл. Враца, общ. Криводол, с. Осен,              ул. „Люлин“ № 4, представлявано от Елизабет Владимирова Иванова, не изпълни доброволно настоящата заповед в посочения срок, да предприеме необходимите действия по принудителното изпълнение на заповедта ми, като и отстраняване на движимите вещи от помещението, транспортирането им  за съхранение и отговорно пазене на задържани вещи в базата на ОП „БКС-Враца“, находяща се на ул. „Георги Апостолов“ № 13, гр. Враца.. За изземване на имота да се състави протокол, в който да се опише състоянието на имота и опис на наличното в помещението имущество, който да бъде подписан от членовете на комисята и представителите на Районно управление на МВР гр. Враца
След изземване на имота да се заключи входната врата на сградата и да се запечата с печат на Община Враца.
На основание чл. 65, ал. 4 от Закона за общинската собственост, настоящата Заповед подлежи на обжалване по реда на Административнопроцесуалния кодекс, в 14-дневен срок от съобщаването й.  Обжалването не спира изпълнението на заповедта. 

Заповедта да се връчи на „КУНОВА 2013“ ЕООД, ЕИК: 202535367, със седалище и адрес на управление: обл. Враца, общ. Криводол, с. Осен, ул. „Люлин“ № 4, представлявано от Елизабет Владимирова Иванова, по реда на чл. 61, ал. 1 от АПК.

Препис от заповедта да се изпрати на Началника на Районно управление на МВР, гр. Враца, за съдействие при нейното изпълнение.

Екземпляр от Заповедта да се постави на информационното табло в сградата на общинска администрация, гр. Враца и да се публикува на интернет страницата на Община Враца.

Препис от заповедта да се връчи на членовете на комисията по изземване на общинския имот при Община Враца за сведение и изпълнение.
VІ. Контрол по изпълнение на заповедта, възлагам на Петя Велкова - директор дирекция „Общинска собственост“ при Община Враца.
КАЛИН КАМЕНОВ

КМЕТ НА ОБЩИНА ВРАЦА

